Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: külföldi állampolgárt. Ezért a 101/1989. (IX. 28.) Korm. rendelet 17. § (1) bekezdése értelmében a menedékjogról csak
Paragraph Index: 118

külföldi állampolgárt. Ezért a 101/1989. (IX. 28.) Korm. rendelet 17. § (1) bekezdése értelmében a menedékjogról csak írásbeli nyilatkozattal lehetett lemondani. Panaszos 1993. január 18-án kelt kérelme nem tartalmaz olyan kijelentést, mely szerint e jogáról lemondott volna. Az állampolgári jogok országgyűlési biztosa megállapította, hogy panaszos útlevél iránti kérelmének a menedékjogról való védelemről lemondásként való értelmezése az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való jog, az Alkotmány 7. § (1) bekezdésében foglalt a nemzetközi jogi kötelezettségek és a belső jog összhangjához való jog, továbbá az Alkotmány 58. § (1) bekezdésében foglalt az ország területén törvényesen tartózkodó személyeknek az ország elhagyásához való jogával összefüggésben okoz visszásságot. II. A határozat a menekült jogállás megszüntetésének indokaként említi, hogy panaszos megszegte a befogadó állomás házirendjét. Az első fokú hatóság álláspontja szerint panaszos „…magatartása, életvitele, a menekültté nyilvánított személyekre vonatkozó szabályok be nem tartása és rendszeres megszegése sérti az idegenrendészeti jogszabályokban megtestesülő közrendet”. Az állampolgári jogok országgyűlési biztosa a rendelkezésére álló iratok között nem talált olyan adatot, amely szerint panaszos ellen jogerős szabálysértési határozat vagy bírósági ítélet született volna. Ez azt jelenti, hogy panaszos magatartása, életvitele nem érte el a társadalomra veszélyességnek azt a fokát, amely a befogadó állomásról történő eltávolításán túlmenően, az állam biztonságának vagy a közrend megsértésének megállapítását eredményező további felelősségrevonást indokolt volna. Ezért az országgyűlési biztos megállapította, hogy a menekült jogállásnak

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes